CELEX: E2017P0002
Language: bg
Date: 2017-02-01 00:00:00
Title: Дело, заведено на 1 февруари 2017 г. от Надзорния орган на ЕАСТ срещу Исландия (Дело E-2/17)

6.4.2017   
            
            
               BG
            
            
               Официален вестник на Европейския съюз
            
            
               C 108/16
            
         Дело, заведено на 1 февруари 2017 г. от Надзорния орган на ЕАСТ срещу Исландия
   (Дело E-2/17)
   (2017/C 108/14)
   На 1 февруари 2017 г. в Съда на ЕАСТ беше заведено дело срещу Исландия от Надзорния орган на ЕАСТ, представляван от Carsten Zatschler и Maria Moustakali в качеството им на представители на Надзорния орган на ЕАСТ, с адрес: 35 Rue Belliard, 1040 Brussels, Белгия.
   Надзорният орган на ЕАСТ иска от Съда на ЕАСТ да постанови, че:
   
               1.
            
            
               Като поддържа в сила i) система за даване на разрешения за внос на сурови яйца и необработени яйчени продукти като предвидената в член 10 от Закон № 25/1993 и член 3, буква д) и член 4 от Регламент (IS) № 448/2012; ii) система за даване на разрешения за внос на непастьоризирано мляко и млечни продукти, преработени от непастьоризирано мляко, и допълнителни изисквания, като предвидените в член 10 от Закон № 25/1993 и член 3, буква е) и членове 4 и 5 от Регламент (IS) № 448/2012, и забрана за пускането на пазара на вносни млечни продукти, преработени от непастьоризирано мляко, както е заложена в член 7а от регламент (IS) № 104/2010; и iii) административна практика да изисква вносителите да декларират и получават одобрение за вноса на обработени яйца и млечни продукти, като тази, установена в контекста на прилагането на Регламент (IS) № 448/2012, Исландия не е изпълнила задълженията си, произтичащи от акта, посочен в точка 1.1.1 от глава I от приложение I към Споразумението за ЕИП — Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар, изменена и адаптирана към Споразумението за ЕИП с протокол 1 към него и със секторните адаптации в приложение I към него, и по-специално член 5 от посочената директива.
            
         
               2.
            
            
               Исландия поема разходите по съдебното производство.
            
         
      Правен и фактически контекст и правни аргументи, приведени в подкрепа на жалбата:
   
   
               —
            
            
               Надзорният орган на ЕАСТ твърди, че Исландия е нарушила задълженията си съгласно Директива 89/662/ЕИО чрез i) поддържането в сила на система за даване на разрешения за внос на сурови яйца и необработени яйчени продукти; ii) поддържането в сила на система за даване на разрешения за внос на непастьоризирано мляко и млечни продукти, преработени от непастьоризирано мляко, и допълнителни изисквания, както и забрана за пускането на пазара на вносни млечни продукти, преработени от непастьоризирано мляко; и iii) запазването в сила на административна практика да изисква вносителите да декларират и получават одобрение за вноса на обработени яйца и млечни продукти.
            
         
               —
            
            
               Надзорният орган на ЕАСТ счита, че правилата относно търговията в ЕИП с продукти от животински произход и ветеринарните проверки са хармонизирани на равнище ЕИП. Директива 89/662/ЕИО на Съвета регламентира ветеринарните проверки в търговията в ЕИП с продукти от животински произход. Основната ѝ цел е да бъдат премахнати ветеринарните проверки по вътрешните граници на ЕИП и същевременно да бъдат засилени проверките, извършени на мястото на произход. Компетентните органи на държавата от ЕИП по местоназначение могат само да проверяват чрез недискриминационни проверки на място спазването на съответното законодателство на ЕИП.
            
         
               —
            
            
               Надзорният орган на ЕАСТ твърди, че като поддържа в сила действащите мерки, Исландия налага допълнителни изисквания, които не са позволени от хармонизираната рамка на ветеринарните проверки.
            
         
               —
            
            
               Според Надзорния орган на ЕАСТ несъответствието с правото на ЕИП на такова налагане на допълнителни изисквания по отношение на вноса на сурово месо в Исландия вече е било признато от Съда на ЕАСТ в решението му по дело E-17/15, Ferskar kjötvörur ehf./Исландия. Подобни ограничения по отношение на яйчните и млечните продукти са определени в исландското законодателство по въпроса.